[{"text_idx": "#000000", "text": "Isa blogi: Lapsevankriga linnas: ohtlikest ko\u0303nniteedest ja juhmidest autojuhtidest"}, {"text_idx": "#000001", "text": "Minust kui paadunud autojuhist sai seoses poja su\u0308nniga automaatselt ka jalaka\u0308ija. Ta\u0308psemalt o\u0308eldes lapseka\u0308ru taga ko\u0303ndija. Eesma\u0308rgiks oli jalutades kilosid kaotada, aga va\u0308lja kukkus paras Erna Retk. Hindan ko\u0303rgelt hapraid emasid, kes suudavad koos vankriga meie ta\u0308navatel liikudes toime tulla."}, {"text_idx": "#000002", "text": "Ei ole meie peres seda muret, et noorel emmel oleks vaja beebikilodega vo\u0303idelda, ku\u0308ll aga noorel isal. Need kilod on mul ju beebist saati kogunenud. Ko\u0303ige tervislikum viis kaalulangetamiseks ja samal ajal oma naise silmis hulganisti plusspunkte koguda, on vabatahtlikult, et mitte o\u0308elda ro\u0303o\u0303mu ja entusiasmiga, o\u0303ues tempokalt beebika\u0308ru lu\u0308kata. Sellest on kasu. Mitmes mo\u0303ttes."}, {"text_idx": "#000003", "text": "Kellele seda o\u0303ues jalutamist siis tegelikult vaja on?"}, {"text_idx": "#000004", "text": "Kes loeb mu kaalublogi, see teab, et minu kuu aja eesma\u0308rkide sisse kuulub lapsega jalutamine va\u0308hemalt neljal korral na\u0308dalas. Tegelikult on lapsega jalutamine tinglikult o\u0308eldud, sest tema eriti ei jaluta. Ta on ku\u0308ll kaasas, kuid ta vajub a\u0308ra hetkel, kui ta nahk puutub kokku va\u0308liso\u0303huga. Ta\u0308iesti mu\u0308stika ongi see, et ta vo\u0303ib jaurata tunde, kuid hetkel, kui ma vankri trepikojast ta\u0308navale ka\u0308rutan, magab ta hetkega."}, {"text_idx": "#000005", "text": "Ta\u0308pselt sama on a\u0308rkamisega, nii kui ma astun majja tagasi, on tal silmad lahti. Kust ta teab, et nu\u0308u\u0308d on o\u0303ige aeg a\u0308rgata, ei oska o\u0308elda. Asi ei saa selles olla, et ta naaseb tagasi siseruumidesse, sest eelnevalt vo\u0303ime me olla ka\u0308inud mitmes poes, kuid ta on need ka\u0308igud ta\u0308iesti maha maganud."}, {"text_idx": "#000009", "text": "Kui ma ko\u0303nnin mo\u0308o\u0308da ko\u0303nniteed ja auto, mis on end parkinud enda kodu va\u0308ljaso\u0303idule, kuid blokeerib selliselt risti kogu jalaka\u0308ijate tee a\u0308ra, teeb no\u0303utuks."}, {"text_idx": "#000013", "text": "Teine positiivne faktor on aeg pojaga. Ma tean, et ta ku\u0308ll magab, kuid ma na\u0308en ta na\u0308gu, kui ka\u0308ru enda ees lu\u0308kkan. Juba praegu tundub mulle, et see on meie sideme loomise aeg. Kui ta rahutuks muutub ja enda punnitamise na\u0308gu teeb, siis kuuleb ta ju minu ha\u0308a\u0308lt, mis teda rahustab."}, {"text_idx": "#000014", "text": "Kolmandaks teeb see mind paremaks autojuhiks. Kuna ma olen viimased 13 aastat omanud autot ja ei ole muid transpordiliike eriti kasutanud, jalutamist seal hulgas, siis ei olnud mul seda teist perspektiivi. Nu\u0308u\u0308d ma tean, kui ha\u0308iriv on see, kui sa la\u0308hed na\u0308iteks u\u0308le jalaka\u0308ija tee ja auto, mis laseb ku\u0308ll u\u0308le, kuid, mis ei peatu lo\u0303plikult, vaid la\u0308heneb vaikselt sebrarajale, so\u0303idab sul peaaegu u\u0308le kanna. Ka\u0308ruga ei saa so\u0303ita otse so\u0303iduteelt ko\u0303nniteele, vaid tuleb enne ko\u0303nniteed hetkeks seisma ja\u0308a\u0308da, et vankri esirattad u\u0308lespoole kallutada, siis nu\u0308u\u0308d ma tean seda ja ei kiirusta autoga kiirendamisega."}, {"text_idx": "#000015", "text": "Lisaks on lapsevankril maagiline omadus, mis imekombel autod kinni peab, kes ko\u0303ik mulle tee u\u0308letamise vo\u0303imalust pakuvad. Seda isegi kohtades, kus selleks o\u0303ige koht pole."}, {"text_idx": "#000016", "text": "Sel na\u0308dalal ka\u0308isime pojaga jalutamas neljal korral ja targa telefoni rakenduse kohaselt on meil seljataha ja\u0308a\u0308nud 41 kilomeetrit. Kuid ma la\u0308hen nu\u0308u\u0308d sa\u0308rki vahetama, sest Esileedi palus mul korraks paljast noorsandi hoida, kuni ta teisest toast uue ma\u0308hkme toob.... ta ja\u0308i hiljaks..."}, {"text_idx": "#000019", "text": "Kas vana nohuga/ko\u0308haga vo\u0303iks lapse lasteaeda viia?"}]